KOMMISSIONEN FOR DE EUROPÆISKE FÆLLESSKABER 
Bruxelles, den 12.09.1997 
KOM(97) 452 endelig udg. 
97/0236 (ACC) 
Forslag til Rådets og Kommissionens afgørelse 
om den holdning, Fællesskabet skal indtage i Associeringsrådet, der blev oprettet ved den 
Europaaftale mellem De Europæiske Fællesskaber og medlemsstaterne på den ene side 
og Republikken Polen på den anden side, som blev undertegnet den 16. december 1991, 
vedrørende en forlængelse af den periode, i hvilken Polen kan yde offentlig støtte i 
stål sektoren 
(forelagt af Kommissionen) 

Begrundelse 
1. I henhold til artikel 8, stk. 4, i protokol nr. 2 til Europaaftalen med Polen kan Polen i 
løbet af de første fem år efter aftalens ikrafttræden på de i nævnte artikel fastsatte 
betingelser undtagelsesvis, hvad angår EKSF-stålprodukter, yde offentlig støtte til 
strukturomlægningsformål. 
2. Den ovenfor omhandlede femårige periode udløb den 31. december 1996. 
3. I henhold til artikel 8, stk. 4, i protokol nr. 2 til Europaaftalen skal Associeringsrådet 
under hensyntagen til den økonomiske situation i Polen træffe afgørelse om, 
hvorvidt ovennævnte femårsperiode kan forlænges. 
4. Polen anmodede i november 1996 om en forlængelse af den periode, i hvilken 
landet kan yde offentlig støtte i stålsektoren. Denne anmodning blev behandlet af 
Rådet og Kommissionen, og resultatet blev, at Fællesskabet i en fælles holdning, der 
blev fremlagt på Associeringsrådets møde den 30. april 1997, principielt kunne 
tilslutte sig en forlængelse af den ovennævnte periode på de betingelser, der er 
fastsat i vedlagte udkast til afgørelse truffet af Associeringsrådet og vedlagte 
fælleserklæring fra Rådet og Kommissionen for De Europæiske Fællesskaber. 
5. Kommissionen anmoder derfor Rådet om at vedtage vedlagte forslag til Rådets og 
Kommissionens afgørelse og den fælleserklæring fra Rådet og Kommissionen for 
De Europæiske Fællesskaber, der er knyttet som bilag til den. 
2 
Forslag til Rådets og Kommissionens afgørelse 
om den holdning, Fællesskabet skal indtage i Associeringsrådet, der blev oprettet ved den 
Europaaftale mellem De Europæiske Fællesskaber og medlemsstaterne på den ene side 
og Republikken Polen på den anden side, som blev undertegnet den 16. december 1991, 
vedrørende en forlængelse af den periode, i hvilken Polen kan yde offentlig støtte i 
stål sektoren 
RÅDET FOR DEN EUROPÆISKE UNION 
OG 
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 
113 sammenholdt med artikel 228, stk. 2, første punktum, 
under henvisning til traktaten om oprettelse af Det Europæiske Kul- og Stålfællesskab, 
særlig artikel 95, 
under henvisning til forslag fra Kommissionen for De Europæiske Fællesskaber, 
efter høring af Det Rådgivende Udvalg for EKSF, og 
ud fra følgende betragtninger: 
De Europæiske Fællesskaber og medlemsstaterne indgik den 13. december 1993 en 
Europaaftale med Republikken Polen; 
I henhold til artikel 8, stk. 4, i protokol nr. 2 til Europaaftalen anerkender parterne, at 
Polen i løbet af de første fem år efter aftalens ikrafttræden på de i nævnte artikel fastsatte 
betingelser undtagelsesvis, hvad angår EKSF-stålprodukter, kan yde offentlig støtte til 
strukturomlægningsformål, og at Associeringsrådet under hensyntagen til den 
økonomiske situation i Polen træffer afgørelse om, hvorvidt femårsperioden kan 
forlænges -
TRUFFET FØLGENDE AFGØRELSE: 
Den holdning, som Fællesskabet skal indtage i Associeringsrådet, der blev oprettet ved 
den Europaaftale mellem De Europæiske Fællesskaber og medlemsstaterne på den ene 
side og Republikken Polen på den anden side, som blev undertegnet den 16. december 
1991, vedrørende en forlængelse af den periode, i hvilken Polen kan yde offentlig støtte i 
stålsektoren, baseres på det udkast til afgørelse truffet af Associeringsrådet, der er knyttet 
som bilag til denne afgørelse. 
Udfærdiget i Bruxelles, den 
På Rådets vegne På Kommissionens vegne 
3 
Associeringsaftalen mellem Den Europæiske Union 
og Republikken Polen 
Associeringsrådet 
Udkast til afgørelse nr. .../... af truffet af Associeringsrådet for De Europæiske 
Fællesskaber og medlemsstaterne på den ene side og Republikken Polen på den anden 
side om forlængelse af den periode, i hvilken Polen kan yde offentlig støtte i stålsektoren 
ASSOCIERINGSRÅDET HAR -
i betragtning af, at artikel 8, stk. 4, i protokol nr. 2 til Europaaftalen indeholder en 
bestemmelse om, at Associeringsrådet under hensyntagen til den økonomiske situation i 
Polen træffer afgørelse om, hvorvidt femårsperioden for ydelse af statsstøtte til den 
polske stålsektor kan forlænges, 
under hensyntagen til den økonomiske situation i Polen, og 
under hensyntagen til, at en væsentlig rationalisering af produktionsstrukturen i den 
polske stålindustri stadig er påkrævet -
TRUFFET FØLGENDE AFGØRELSE: 
Artikel 1 
Den periode, i hvilken Polen i henhold til artikel 8, stk. 4, i protokol nr. 2 til 
Europaaftalen på de i nævnte artikel fastsatte betingelser undtagelsesvis, hvad angår 
EKSF-stålprodukter, kan yde offentlig støtte til strukturomlægningsformål, forlænges til 
den 31.12.1999. Associeringsrådet kan under hensyntagen til den økonomiske situation i 
Polen og forløbet af strukturomlægningen i den polske stålsektor i perioden 1996-1999 
beslutte yderligere at forlænge denne periode til den 31.12.2001. 
Artikel 2 
De betingelser for ydelse af en sådan statsstøtte, der er nævnt i artikel 8, stk. 4, i protokol 
nr. 2, gælder stadig fuldt ud. Polen vil give Associeringsudvalget meddelelse om den 
individuelle støtte til enkeltstående selskaber, to måneder før støtten ydes som led i en 
konkret strukturomlægning. 
Artikel 3 
Strukturomlægningen i den polske stålsektor ledsages af en løbende overvågning og 
udveksling af oplysninger ved afholdelse af to årlige møder mellem Kommissionen for 
De Europæiske Fællesskaber og Polen. 
På Republikken Polens vegne På Rådet for Den Europæiske Unions vegne 
H 
Fælleserklæring afgivet af Rådet og Kommissionen for De Europæiske Fællesskaber 
Selv om den foreliggende polske strukturomlægningsplan efter Unionens opfattelse 
stadig langtfra er tilfredsstillende, er Rådet og Kommissionen for De Europæiske 
Fællesskaber enige om at indrømme Polen en forlængelse på tre år af den periode, i 
hvilken der kan ydes statsstøtte på de i artikel 8, stk. 4, i protokol nr. 2 til Europaaftalen 
fastsatte betingelser, under forudsætning af, at den ændrede strukturomlægningsplan, 
som vil blive fremlagt i nær fremtid, vil være i fuld overensstemmelse med artikel 8, stk. 
4, i protokol nr. 2. 
For at sikre, at disse betingelser overholdes, ledsages gennemførelsen af 
strukturomlægningsprogrammet i den polske stålsektor af en løbende overvågning og 
udveksling af oplysninger. 
I forbindelse med gennemførelsen af Associeringsrådets afgørelse .../... vil 
Kommissionen for De Europæiske Fællesskaber føre konsultationer med Polen om 
følgende emner: 
- den polske strukturomlægningsplan for perioden indtil år 2001 ' 
- referenceperioden for målingen af kapacitetsændringer (1992 eller senere) og 
- indskrænkningen af produktionskapaciteten for varmvalsede produkter under hensyn til 
overkapaciteten på det relevante marked. 
Der vil blive taget hensyn til disse elementer ved vurderingen af konkrete 
statsstøttesager. 
i> 

ISSN 0254-1459 
KOM(97) 452 endelig udg. 
DOKUMENTER 
DA 10 11 02 08 
Katalognummer : CB-C0-97-464-DA-C 
ISBN 92-78-24573-9 
Kontoret for De Europæiske Fællesskabers Officielle Publikationer 
L-2985 Luxembourg 
C